नित्यानंद के तीन अनुयायी गिरफ्तार  
स्वयंभू बाबा नित्यानंद के तीन अनुयायियों को बृहस्पतिवार रामनगरम जिले में स्थित उनके आश्रम से गिरफ्तार किया गया।
स्वयंभू बाबा नित्यानंद के तीन अनुयायियों को कल रामनगरम जिले में स्थित उनके आश्रम से गिरफ्तार किया गया । इन्हें नित्यानंद के खिलाफ आपराधिक मामले की जांच कर रही पुलिस के काम में बाधा पहुंचाने के चलते गिरफ्तार किया गया।  रामनगरम के पुलिस अधीक्षक एसपी बिसनल्ली ने कहा, कल रात बिडाडी के नित्यानंद आश्रम से उनके तीनों अनुयायियों को गिरफ्तार किया गया जब वे बाबा के खिलाफ मामले की जांच कर रही पुलिस के काम में बाधा पहुंचाने की कोशिश कर रहे थे। उन्होंने कहा कि तीनों को एक स्थानीय अदालत में पेश किया गया जहां से इन्हें न्यायिक हिरासत में भेज दिया गया।  उन्होंने कहा कि पुलिस के काम में बाधा पहुंचाने से ही जुड़े मामले में नित्यानंद के एक और अनुयायी के खिलाफ मामला दर्ज किया गया है लेकिन उसे अभी तक पकड़ा नहीं जा सका है । पुलिस उसे भी पकड़ने की कोशिश में लगी हुई है।